## dachser_inteligent_logistics

Tlačová správa V Bratislave, 8. 2. 2021

**DACHSER opäť jednotkou v zbernej službe v Nemecku**

**Medzinárodný logistický provider DACHSER obhájil svoju poprednú pozíciu na nemeckom logistickom trhu. Uviedol to rebríček TOP 100 v logistike 2020/2021, ktorý zverejňuje Fraunhoferov inštitút a jeho Centrum pre aplikovaný výskum v oblasti Supply Chain Services v spolupráci s odborovým magazínom DVZ a Nemeckou logistickou asociáciou (BVL). Ocenenie je obzvlášť dôležité pre slovenský DACHSER, ktorý priamo nadväzuje na nemecké zberné služby.**



DACHSER obhájil svoju poprednú pozíciu na nemeckom logistickom trhu

V tohtoročnom rebríčku, ktorý sa zameriava na nemecký logistický trh, sa v porovnaní všetkých poskytovateľov logistických služieb DACHSER umiestnil na treťom mieste, za spoločnosťami Deutsche Post DHL Group a DB Schenker.

V segmente LTL je DACHSER opäť jednotkou na nemeckom trhu zbernej služby, rovnako ako v rebríčkoch z predchádzajúcich rokov. DACHSER tiež obhájil druhé miesto v segmente FTL a v segmente Distribúcia spotrebného tovaru a kontraktná logistika sa posunul z tretieho na druhé miesto. Ako rodinná spoločnosť tiež poskočil z desiateho na ôsme miesto v segmente Námornej prepravy a z ôsmej priečky na priečku siedmu v leteckých prepravách.

V tomto roku pripravil Fraunhoferov inštitút rozšírené porovnanie nákupného segmentu kontraktnej logistiky zahŕňajúci obraty služieb kontraktnej logistiky pre priemyselný sektor. V tomto novom porovnaní sa DACHSER umiestnil na tretej priečke. „*V Nemecku je celkom 71 pobočiek, ktoré sú základným stavebným kameňom logistickej siete DACHSERu,*" vysvetľuje Roman Stoličný, Managing Director European Logistics DACHSER Slovakia, a dodáva: „*Priamo zo Slovenska smeruje v exportnom smere do Nemecka 6 zberných liniek, čo umožňuje podnikateľom i s menšími objemami tovaru plánovať a mať presné a spoľahlivé časy odoslania tovaru*."

**Najpodrobnejší a najpredávanejší rebríček nemeckého a európskeho logistického trhu**

Rebríček TOP 100 pravidelne zverejňuje kľúčové ukazovatele o objemoch trhu a segmentoch a porovnanie najväčších logistických providerov v Nemecku a Európe. Ide o najpodrobnejšiu a najpredávanejšiu štúdiu nemeckého a celkového európskeho logistického trhu. Tohtoročná edícia porovnáva ukazovatele netto obratov v roku 2019 od všetkých logistických providerov v Nemecku a do tohto porovnania segmentov boli zahrnuté konsolidované ukazovatele spoločnosti DACHSER.

Ďalšia štúdia TOP 100, ktorá sa bude zameriavať na európsky logistický trh, bude zverejnená na jeseň tohto roku.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk